Source: https://mypovazska.sme.sk/c/20361965/minulost-anedavne-vyjadrenie-zministerstva.html
Timestamp: 2020-02-24 00:04:08+00:00

Document:
Minulosť a nedávne vyjadrenie z ministerstva - SME | MY Považská
20. okt 2016 o 11:26 Bernadetta Pitoňáková
Objekt v centre mesta ponúkajú opäť na predaj v súťaži. (Zdroj: BERKO)
POVAŽSKÁ BYSTRICA. Objekt už asi desať rokov chátra, je prázdny. Prejavil oň záujem okresný súd, v štátnom rozpočte sú pre tento rok vyčlenené financie na odkúpenie nehnuteľností. Zatiaľ sa však nič nerealizovalo.Mesto vypisuje opäť verejnú obchodnú súťaž na predaj budovy. Zámer odsúhlasili na zasadnutí zastupiteľstva aj poslanci. O tom, že by si mesto budovu ponechalo na vlastné účely, sa nehovorilo. Podľa primátora mesta je to nereálne.
Opäť je to neisté
Okresný súd upozorňuje už roky na to, že sídli v nevyhovujúcich priestoroch. Mesto preto pred vyše rokom akceptovalo ich požiadavku a vojenskú správu, o ktorú prejavili záujem, sa rozhodli odpredať ako prípad hodný osobitného zreteľa. „Suma bola dohodnutá so súdom aj ministerstvom spravodlivosti. Ministerstvo spravodlivosti ju presadilo do štátneho rozpočtu, aby odkúpili nehnuteľnosti,“ informoval Janas. Dodal, že ide asi o pol milióna eur a položka je súčasťou kapitoly štátneho rozpočtu. „Okresný súd však váha. Aj z ministerstva spravodlivosti nám na dotazy, lebo už sa blíži koniec roka, pre ktorý je to rozpočtované, prišla vyhýbavá odpoveď. Že zvažujú všetky možnosti,“ vyjadril sa Karol Janas.
Nemôžu čakať
Budova chátra, mesto sa preto rozhodlo opätovne vypísať verejnú súťaž.„Nemôže už ďalej čakať. Budova je niekoľko rokov opustená. Budeme sa musieť postarať, aby sme našli zmysluplné využitie. Veríme, že ministerstvo spravodlivosti sa rozhodne a budovu od nás odkúpi. Bude mať na to priestor šesť až osem týždňov, pokiaľ súťaž skončí,“ informoval primátor. Doplnil, že najlepšie riešenie je predsa len, aby išiel do prázdneho objektu okresný súd, tak ako sa to pripravoavalo. „Bude to ale záležať na ministerstve spravodlivosti. Peniaze v štátnom rozpočte na sú, takže je to už len na nich,“ dodal Janas.
Ponechať si ju, nie je reálne
Zaujímalo nás, či mesto neuvažuje, že by si budovu nechalo, opravilo ju a využilo na svoje účely. „My sme si robili prieskum medzi organizáciami, občianskymi združeniami a neziskovými organizáciami, ktoré by tam boli ochotné ísť. Mali by nulový nájom a podieľali by sa na prevádzke. Bolo by ich však nakoniec len päť alebo šesť, a to je pre nás neakceptovateľné, lebo budova je obrovská,“ povedal Janas.Dodal, že mesto má navyše ďalšie voľné priestory, kde je možné tieto organizácie umiestniť. „V súčasnosti prebieha súd a už aj končí, ktorý mesto vedie so správcom konkurznej podstaty o budovu Steigra. Ak by sme ju získali, práve tu plánujeme urobiť kultúrne aj konferenčné centrum mesta, kde by bol priestor aj pre mestskú galériu, múzeum,“ povedal o zámeroch Janas. Mnoho voľných priestorov má však mesto podľa primátora aj v školách, ktoré by sa dali využívať na takéto účely. „ Bohužiaľ, v našom meste trpíme tiež tým, že máme z minulosti obrovský prebytok kancelárskych priestorov a dnes je takmer nulový záujem o prenájmy ďalších miest. Musíme hľadať využitie pre naše budovy tak, aby nechátrali,“ dodal ešte primátor Janas.
Minulosť a nedávne vyjadrenie z ministerstva
Vypísali ju aj v minulosti a zrušili
V minulosti už mesto obchodnú verejnú súťaž na predaj budovy zrušilo, bolo to asi pred rokom. Predajná hodnota nehnuteľnosti bola vtedy takmer 730-tisíc eur. Hovorkyňa mesta Iveta Kováčiková sa v tom čase vyjadrila, že mesto začne rokovania o prevode tejto budovy na okresný súd alebo ministerstvo spravodlivosti podľa toho, kto bude oficiálnym žiadateľom za dohodnutú sumu 500-tisíc eur, ako prípad hodný osobitného zreteľa.
Z ministerstva spravodlivosti sme vtedy dostali odpoveď, že v rámci prioritných výdavkových titulov žiadali celkovo o objem vo výške 46 miliónov eur. Predovšetkým na investičné akcie, ako sú nákup a rekonštrukcia budovy súdu v Považskej Bystrici, rekonštrukcia zakúpenej budovy pre Okresný súd Bratislava I., ale aj nevyhnutné rekonštrukcie väzníc, navýšenie počtu sudcov a ďalšie. Ministerstvo financií vyhovelo podľa informácií ministerstva spravodlivosti do výšky 12 miliónov, napríklad aj na kúpu budovy pre súd v Považskej Bystrici. Spomínali sumu asi 500-tisíc eur.
Vyjadrenie poslanca parlamentu
Poslanec Národnej rady SR, ktorý bol v tom čase v parlamente a je poslancom aj po ostatných voľbách, vtedy informoval, že na rekonštrukciu budovy nie sú v rozpočte vyčlenené prostriedky. „Avšak toto sa dá urobiť v rámci rozpočtových opatrení ministerstva financií aj počas roka,“ informoval poslanec s tým, že pevne verí, že sa tak v tomto roku stane.
Obrátili sme sa na ministerstvo spravodlivosti aj v súčasnosti. Zaujímalo nás, či sa nejako zmenili zámery. Tlačový hovorca Peter Bubla sa vyjadril koncom minulého týždňa. „Stanovisko rezortu zostáva nezmenené,“ napísal s tým, že ich rezort a ministerstvo financií dlhodobo riešia problém sídla okresného súdu, lebo priestory sú nevyhovujúce. „Jednou z možností bolo odkúpenie predmetnej nehnuteľnosti od mesta a jej následná rekonštrukcia. Pretože nie je zabezpečené finančné krytie celej investičnej akcie, opätovne prehodnocujeme všetky možnosti umiestnenia súdu v meste za účelom vypracovania podkladu pre ďalšie rokovania ministerstva spravodlivosti s ministerstvom financií,“ informoval Bubla. Na zasadnutí zastupiteľstva pred niekoľkými rokmi vyslovil bývalý poslanec Pavol Jurčík obavu, že by sa mohol súd presťahovať do Púchova. Zaujímalo nás, či aj toto nie je jedna z možností. „Momentálne nič takéto nepripravujeme. Nehovoriac o tom, že uvedené by si vyžadovalo zmenu zákona,“ dodal ešte Bubla.
1. Dve kapely robili náladu v dedine 257
2. S hanbou ťahali vŕbu po dedine 157
3. Kradol počas podmienky, putoval do väzby 90
4. Fašiangy strávili po krk v studenej vode 51
5. Mladá vodička sa cez obec prehnala viac ako stovkou 49
6. Považskobystričania získali doma povinné body 20
7. Svižný tanec strhol porotu. Považan je v semifinále Zem spieva Video 16
9. V Považskej Bystrici spomínali na zavraždených mladých ľudí (+foto) 12
10. V Ilave na veselú nôtu 10
1. S hanbou ťahali vŕbu po dedine 1 517
2. Fašiangy strávili po krk v studenej vode 666
5. V Považskej Bystrici spomínali na zavraždených mladých ľudí (+foto) 336
6. Mladá vodička sa cez obec prehnala viac ako stovkou 326
4. Svižný tanec strhol porotu. Považan je v semifinále Zem spieva Video 1 008
6. Výstavba bytovky v parku obyvateľov pobúrila Foto 652
1. Učili sa ako zvládnuť šteniatko, základy stopovania aj obrany (+foto) 3 316
4. S hanbou ťahali vŕbu po dedine 1 517
8. Svižný tanec strhol porotu. Považan je v semifinále Zem spieva Video 1 008

References: súd 
 súd 
 súd 
 súd 
 súd 
 súd 
 súd